
PËR NJË SHTESË DHE NDRYSHIM NË VENDIMIN NR.762, DATË 1.9.2010 TË KËSHILLIT TË MINISTRAVE “PËR MIRATIMIN E MARRËVESHJES SË RINOVUAR, NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE SHOQËRISË “MICROSOFT CORPORATION”,  PËR PROJEKTIN E PARTNERITETIT STRATEGJIK NË FUSHËN   
E TEKNOLOGJISË SË INFORMACIONIT”

Në mbështetje të nenit 100 të Kushtetutës, të neneve 17, 23 e 27 të ligjit nr.8371, datë 9.7.1998 “Për lidhjen e traktateve dhe marrëveshjeve ndërkombëtare”, të neneve 5 e 45 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të neneve 10 e 13 të ligjit nr.10 190, datë 26.11.2009 “Për buxhetin e vitit 2010”, të ndryshuar, me propozimin e Ministrit të Mbrojtjes, Këshilli i Ministrave

VENDOSI:

1. Në pikën 2 të vendimit nr.762, datë 1.9.2010 të Këshillit të Ministrave, bëhen shtesa dhe ndryshimi i mëposhtëm:
a) Në shkronjën “a”, pas fjalëve “... e institucioneve qendrore ...” shtohen fjalët “... dhe për marrëveshjen e Forcave të Armatosura ...”.
b) Shkronja “ç” shfuqizohet.
2. Ngarkohen Ministri për Inovacionin dhe Teknologjinë e Informacionit e të Komunikimit, Ministri i Financave, Ministri i Mbrojtjes dhe Agjencia Kombëtare e Shoqërisë së Informacionit (AKSHI) për zbatimin e këtij vendimi.
Ky vendim hyn në fuqi menjëherë.

